Călin Georgescu nu e primul. În anii '90, România a mai avut un candidat independent excentric: „Cine mă votează pe mine, votează pe Dumnezeu”
La mijlocul anilor ‘90, un personaj excentric a captat atenția României. Constantin Mudava (1935 – 2018), terapeut autoproclamat cu „har divin”, a devenit faimos nu doar prin practicile sale de tămăduitor, ci și prin participarea la alegerile prezidențiale din 1996. Candidatura sa a fost marcată de un slogan controversat: „Cine mă votează pe mine, votează pe Dumnezeu”, care a stârnit reacții puternice și critici vehemente.